**Správa o výsledkoch kontroly.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

č.m.: MK/03/18

Na základe § 18f ods.1 písm. b, d, e) zák.č.369/1990 Zb. o obecnom zriadení v znení neskorších predpisov a plánu kontrolnej činnosti, Vám predkladám správu o výsledkoch kontroly za obdobie od 21. riadneho zasadnutia MiZ konaného dňa 7. júna 2018.

Kontrola v rámci rozpočtových položiek príjmov a výdavkov bola zameraná na dodržiavanie rozpočtových pravidiel podľa zákona č. 523/2004 Z. z. o rozpočtových pravidlách verejnej správy, zákona č. 583/2004 Z. z. o rozpočtových pravidlách v územnej samospráve, na plnenie plánu príjmov a výdavkov schválených rozpočtom pre rok 2018 a dodržiavanie zák. č. 431/2002 Z. z. o účtovníctve v znení neskorších právnych predpisov. Kontrola bola zameraná na formálne náležitosti súvisiace s bankovými operáciami v mesiacoch 5-8/2018a plnenie rozpočtu v kontrolovanom období vo vybraných programoch rozpočtu**.** V rámci kontroly boli skúmané náležitosti súvisiace s účtovným predpisom a krycími listami. Takisto boli preverené potrebné náležitosti na platobných poukazoch s kontrolným listom finančných operácií.

Kontrola bola ďalej zameraná na čerpanie rozpočtu v **programoch 4,5,6** v niektorých vybraných položkách a podpoložkách, na ich účelnosť a hospodárnosť použitia. Cieľom kontroly bolo objektivizovať kontrolované skutočnosti, ich súlad s príslušnými právnymi predpismi a dodržiavanie rozpočtovej disciplíny. V rámci kontroly boli preverené jednotlivé čerpania rozpočtu ich stav, súlad s účtovnými dokladmi *v období II. štvrťroka 2018. Čerpanie vybraných a preverených pol*ožiek programov rozpočtu bolo primerané časovému obdobiu a kontrolou nebolo zistené prečerpanie niektorej z častí uvedených programov. Rozpočtované finančné prostriedky boli použité na stanovený účel a v súlade so schváleným rozpočtom MČ. Všetky presuny medzi jednotlivými položkami ktoré boli zistené v rámci schváleného rozpočtu, boli realizované podľa rozpočtových pravidiel a finančnej disciplíny.

**v programe 4: Odpadové hospodárstvo**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  | názov | **schválený rozpočet****2018** | **rozpočet****po****zmenách****k 30.6.2018** | **stav****k****30.6.2018** | **%** |
| PROGRAM 4: ODPADOVÉ HOSPODÁRSTVO | 45 190 | 45 190 | 27 786 | 61,5 |
| v tom: | bežné výdavky | 17 290 | 17 290 | 316 | 1,8 |
| kapitálové výdavky | 27 900 | 27 900 | 27 470 | 98,5 |
|  |  |  |  |  | Odvoz odpadu | 16 500 | 16 500 | 284 | 1,7 |
|  |  |  |  |  | Odvoz odpadu - OC Branisko a Čingov | 9 900 | 9 900 | 0 | - |
|  |  |  |  |  | Odvoz odpadu - kultúrne strediská, DC, MÚ | 1 300 | 1 300 | 0 | - |
|  |  |  |  |  | Odvoz odpadu - trhoviská | 3 800 | 3 800 | 0 | - |
|  |  |  |  |  | Odvoz odpadu - sídlisko a RL Jazero | 1 500 | 1 500 | 284 | 18,9 |
|  |  |  |  |  | Kontajneroviská | 28 690 | 28 690 | 27 502 | 95,9 |
|  |  |  |  |  | Opravy klietok a kontajnerovísk | 780 | 780 | 30 | 3,8 |
|  |  |  |  |  | Poistné odvody | 180 | 180 | 0 | - |
|  |  |  |  |  | Všeobecný materiál - klietky | 50 | 50 | 30 | 60,0 |
|  |  |  |  |  | Všeobecné služby | 50 | 50 | 0 | - |
|  |  |  |  |  | Dohody | 500 | 500 | 0 | - |
|  |  |  |  |  | Nájomné - kontajneroviská | 10 | 10 | 2 | 20,0 |
|  |  |  |  |  | Nájomné | 10 | 10 | 2 | 20,0 |
|  |  |  |  |  | Projektová dokumentácia - - kontajneroviská | 0 | 0 | 0 | - |
|  |  |  |  |  | PD - kontajneroviská | 0 | 0 | 0 | - |
|  |  |  |  |  | Výstavba uzamykateľných kontajnerovísk | 27 900 | 27 900 | 27 470 | 98,5 |
|  |  |  |  |  | Výstavba uzamykateľných kontajnerovísk | 27 900 | 27 900 | 27 470 | 98,5 |

**v programe 5: Kultúrne služby**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  | názov | **schválený rozpočet****2018** | **rozpočet****po****zmenách****k 30.6.2018** | **stav****k****30.6.2018** | **%** |
|  |  |  |  |  | Kultúrne, športové a spoločenské podujatia | 33 800 | 35 250 | 18 106 | 51,4 |
|  |  |  |  |  | Realizácia kultúrnych, športových a spoločenských podujatí | 33 800 | 35 250 | 18 106 | 51,4 |
|  |  |  |  |  | - z toho: - bez komisií | 30 200 | 31 650 | 17 157 | 54,2 |
|  |  |  |  |  |  - v spolupráci s komisiou  sociálno - zdravotnou  | 1 600 | 1 600 | 0 | - |
|  |  |  |  |  |  - v spolupráci s komisiou mládeže,  vzdelávania a športu | 2 000 | 2 000 | 949 | 47,5 |
|  |  |  |  |  | Poistné odvody z dohôd - bez komisií | 4 200 | 4 200 | 1 564 | 37,2 |
|  |  |  |  |  | Poistné odvody - komisia mládeže, športu a vzdelávania | 180 | 180 | 0 | - |
|  |  |  |  |  | Všeobecný materiál | 6 400 | 7 850 | 5 551 | 70,7 |
|  |  |  |  |  | - z toho : - bez komisií | 4 330 | 5 780 | 4 868 | 84,2 |
|  |  |  |  |  | - v spolupráci s komisiou sociálno -  zdrav.  | 1 200 | 1 200 | 0 | - |
|  |  |  |  |  | - v spolupráci s komisiou mládeže, športu a vzdelávania  | 870 | 870 | 683 | 78,6 |

**v programe 6: Rekreačné a športové služby**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  | názov | **schválený rozpočet****2018** | **rozpočet****po****zmenách****k 30.6.2018** | **stav****k****30.6.2018** | **%** |
| PROGRAM 6: REKREAČNÉ A ŠPORTOVÉ SLUŽBY | 28 660 | 28 660 | 7 671 | 26,8 |
| v tom: | bežné výdavky | 28 660 | 28 660 | 7 671 | 26,8 |
| kapitálové výdavky | 0 | 0 | 0 | - |
|  |  |  |  |  | Údržba a prevádzka RL Jazero  | 28 660 | 28 660 | 7 671 | 26,8 |
|  |  |  |  |  | Energie a voda | 16 000 | 16 000 | 4 519 | 28,2 |
|  |  |  |  |  | Elektrická energia | 9 000 | 9 000 | 3 210 | 35,7 |
|  |  |  |  |  | Vodné, stočné | 7 000 | 7 000 | 1 309 | 18,7 |
|  |  |  |  |  | Materiál | 2 500 | 2 500 | 1 832 | 73,3 |
|  |  |  |  |  | Všeobecný materiál | 1 800 | 1 800 | 1 637 | 90,9 |
|  |  |  |  |  | Palivá | 700 | 700 | 195 | 27,9 |
|  |  |  |  |  | Bežná údržba | 1 800 | 1 800 | 843 | 46,8 |
|  |  |  |  |  | Údržba prevádzkových strojov, prístrojov  | 800 | 800 | 732 | 91,5 |
|  |  |  |  |  | Údržba budov, objektov | 1 000 | 1 000 | 111 | 11,1 |
|  |  |  |  |  | Služby | 7 300 | 7 300 | 477 | 6,5 |
|  |  |  |  |  | Všeobecné služby | 2 000 | 2 000 | 477 | 23,9 |

 Rozpočtové prostriedky boli čerpané v zodpovedajúcom rozsahu plnenia úloh MČ. Kontrolou nebolo zistené porušenia zásady hospodárnosti, ktorá zabezpečuje čo najlepšie využitie finančných prostriedkov.

 V súlade so zákonom č. 369/1990 Zb., zák. č. 583/2004 Z. z. a zák. č.431/2002 Z.z bola v kontrolovanom období vykonaná kontrola **pokladničnej hotovosti a cenín,** ktoré sa nachádzajú v pokladni miestneho úradu. Cieľom kontroly bolo overiť fyzický a účtovný stav pokladničnej hotovosti, stravných lístkov, cenín ako aj dodržiavanie výšky pokladničného limitu v pokladni. Kontrolou bol zistený fyzický stav, ktorý súhlasil s účtovným stavom pokladničnej hotovosti v pokladničnom denníku bez zistenia účtovných rozdielov. Presahujúci objem finančných prostriedkov je odvádzaný do príslušného bankového ústavu.

Predmetom kontroly v kontrolovanom období bolo aj preverenie postupov súvisiacich so zák. č. 357/2015 Z. z. o **finančnej kontrole a audite.** Cieľom finančnej kontroly bolo zabezpečiť dodržiavanie hospodárnosti, efektívnosti, účinnosti a účelnosti pri hospodárení s verejnými financiami a realizácii finančných operácií alebo ich časti. Tak isto dodržiavanie rozpočtu MČ, dodržiavanie uvedeného zákona, všeobecne záväzných právnych predpisov vydaných na jeho vykonanie, osobitných predpisov a dodržiavanie uzatvorených zmlúv.

Pri kontrole bolo skúmané dodržiavanie postupov pri výkone základnej finančnej kontroly /ktorú vykonáva štatutárny orgán orgánu MČ alebo ním určený vedúci zamestnanec a zamestnanec zodpovedný za rozpočet, verejné obstarávanie, správu majetku alebo za iné odborné činnosti podľa povahy finančnej operácie alebo jej časti podľa rozhodnutia starostky MČ/ a administratívnej finančnej kontroly ktorou sa overuje súlad každej finančnej operácie alebo jej časti s rozpočtom MČ, zmluvami a vnútornými predpismi.

 V rámci možností a prostriedkov boli preverené postupy, ktoré nevykazovali známky porušenia konkrétneho právneho predpisu. V rámci kontroly efektívnosti a účelnosti pri nakladaní s rozpočtovými prostriedkami bolo spolu preverených 50 **bankových operácií /dodávateľské faktúry/** a /150/ **výdavkových pokladničných dokladov** za obdobie 5-7/2018. Kontrolou nebolo zistené porušenie zákona o finančnej kontrole.

 V rámci plánu kontrolnej činnosti bola kontrola v uvedenom období **zameraná aj na hospodárenie s majetkom MČ**, na spôsob jeho použitia, prenechanie majetku do správy a nájmu právnickým alebo fyzickým osobám, nakladanie s majetkovými právami MČ a nakladania s finančnými prostriedkami. Správa majetku MČ je súhrn oprávnení a povinností správcu alebo mestskej časti k tej časti majetku, ktorú im obec zverila do správy alebo ktorú správca nadobudol vlastnou činnosťou. Správca alebo mestská časť sú oprávnení a povinní majetok držať, užívať na plnenie úloh v rámci predmetu činnosti alebo v súvislosti s ním, brať z neho úžitky a nakladať s ním v súlade so zákonom a so zásadami hospodárenia s majetkom obce, mestská časť tiež v súlade so štatútom mesta. Všetky právne úkony spojené s nakladaním s majetkom obce musia mať písomnú formu, inak sú neplatné. Orgány obce a organizácie sú povinné hospodáriť s majetkom obce v prospech rozvoja obce a jej občanov a ochrany a tvorby životného prostredia. MČ je povinná majetok zveľaďovať, chrániť a zhodnocovať. Je povinná najmä udržiavať a užívať majetok, chrániť majetok pred poškodením, zničením, stratou alebo zneužitím, používať všetky právne prostriedky na ochranu majetku, vrátane včasného uplatňovania svojich práv alebo oprávnených záujmov pred príslušnými orgánmi, viesť majetok v účtovníctve podľa osobitného predpisu.

V rámci kontroly bol preverený majetok vo vlastníctve MČ a jeho hospodárne využívanie. Súčasťou kontroly bolo dodržiavanie zák. č. 138/1991 Zb. o majetku obcí a zásad hospodárenia s majetkom MČ.

Kontrola bola zameraná aj na dodržiavanie hospodárnosti, efektívnosti a účelnosti pri nakladaní s verejnými prostriedkami v súvislosti s uzatvorením krátkodobých prenájmov nebytových priestorov a to: Zmluva č. 90/2018, 91/2018, 92/2018, 82/2018, 99/2018, 96/2018, 97/2018, 98/2018.

Uvedené zmluvy boli uzatvorené za účelom krátkodobého prenájmu pri realizácii kultúrnych a spoločenských podujatí tretími osobami v celkovej výške 369,- €. Predmetom kontroly bolo preverenie uzatvorených zmlúv o nájme, ich účel a predmet, doba a výška nájmu. Tak isto boli preverené časové obdobia uzatvorenia zmluvy a jej zverejnenia čo má za následok jej účinnosť. Súčasťou kontroly boli aj nájomné zmluvy a ich dodatky v súvislosti s úpravou výšky a splatnosti nájomného a to: DOD-027,028,029,023,024,032,035 /2018.

Počas kontroly nebolo zistené porušenie všeobecne záväzných právnych predpisov súvisiacich so správou a hospodárením s vlastným alebo cudzím /zvereným/ majetkom.

Kontrola bola zameraná aj na dodržiavanie hospodárnosti, efektívnosti a účelnosti pri nakladaní s verejnými prostriedkami v súvislosti s obstaraním:

* Stravné lístky vo výške **8 294,- €**
* Tonery vo výške  **516,- €**
* Občasník Jazerčan vo výške **3 899,- €**
* Elektroinštalačné prace vo výške **1** **322,- €**

*Kontrolou nebolo zistené porušenie zákona o finančnej kontrole a neboli zistené rozdiely čerpania finančných prostriedkov v súvislosti so schváleným rozpočtom. Obstarávateľ pri realizácii kontrolovaných obstarávaní postupoval v súlade so súvisiacimi právnymi predpismi. Formou obstarania boli dodržané zákonom taxatívne vymedzené povinnosti.*

V kontrolovanom období bola vykonaná aj kontrola čerpania a použitia rozpočtových prostriedkov z  položky **reprezentačné výdavky** **a činnosť** MiZ, MR a komisií MČ **za obdobie 1-6 2018.** Kontrola bola zameraná na realizovanie postupov finančnej kontroly, na účelnosť použitia finančných prostriedkov a hospodárnosť a efektívnosť ich spotreby. Takisto zámerom kontroly bolo overiť všetky účtovné operácie súvisiace so samotným predmetom ako aj formu vedenia evidencie a odôvodnenosť konkrétneho čiastkového použitia rozpočtovaných finančných prostriedkov. Následná finančná kontrola bola meritórne zameraná na dodržiavanie ust. § 36 zákona č. 523/2004 Z. z. o rozpočtových pravidlách verejnej správy, zákona č. 583/2004 Z. z. o rozpočtových pravidlách územnej samosprávy, zákona č. 357/2015 Z. z. o finančnej kontrole a audite, výnosov MF SR. Zákonodárca upravil spôsob a formu výdavkov z rozpočtovaných prostriedkov verejných financií na reprezentačné účely rámcovo a taxatívne. Ich použitie je možné len v súvislosti s politickými, hospodárskymi, spoločenskými alebo pracovnými dôvodmi v rozsahu pohostenia a občerstvenia oficiálnych návštev, účastníkov porád, konferencií a iných pracovných stretnutí. Za občerstvenie sa považuje káva, čaj, alkoholické a nealkoholické nápoje a jedlo podľa povahy a dĺžka trvania akcie súvisiacej s výkonom práce vo verejnom záujme. Z prostriedkov určených na reprezentáciu je možné uhrádzať aj výdavky spojené s ubytovaním, stravovaním, dopravou, tlmočením, vstupným na kultúrnu akciu oficiálnych hostí a pracovných návštev a stretnutí.

Na základe uvedeného boli preverené položky súvisiace s rokovaním MiZ, MiR a komisií MiZ vyčerpané pri jednotlivých stretnutiach vo výške **235,- €** v kontrolovanom období čo predstavuje 33,6 % z celkového objemu 700,- €. Podľa zákonnej úpravy bola skúmaná hospodárnosť a maximálny úžitok v rámci nakladania s verejnými finančnými prostriedkami. V prípade čerpania položiek reprezentačné výdavky nedošlo  v   uvedených položkách k subjektívnemu uplatneniu potrieb. Kontrolou celkového čerpania reprezentačných výdavkov nebola potvrdená absencia účinnosti pri hospodárení s verejnými prostriedkami, pričom dôležitým faktorom je vzťah medzi plánovaným výsledkom činnosti a skutočným výsledkom činnosti vzhľadom na použité verejné prostriedky a tie boli použité za účelom, ktorý mali dosiahnuť a to dodržiavanie všeobecne záväzných právnych predpisov pri hospodárení s verejnými prostriedkami

Patrik Géci

kontrolór MČ

24.08.2018